Promoció Econòmica celebra la jornada formativa sobre l’efectivitat i el rendiment laboral
29 de març 2018

![](/media/qdelt55l/51img-20180328-cuerpo1.jpg)  
  
El departament de Promoció Econòmica va organitzar ahir, dimecres 28 de març, la xarrada ‘Soltar l'accelerador i augmentar el rendiment’, impartida per Carlos Porcel. La sessió, realitzada en el Casino Recreatiu de la Gerència, tenia com a objectiu ajudar els interessats a millorar el benestar i la satisfacció laboral.  
  
Les persones assistents van conéixer de primera mà algunes tècniques per a poder millorar l'ambient laboral, i facilitar la comunicació amb els companys de treball, caps o família. Així mateix, el ponent va aportar pautes per a guanyar efectivitat i rendiment en el treball, millorar la motivació per a aconseguir propòsits i aprendre a gaudir del treball.  
  
![](/media/shynbe5x/51_20180328_cuerpo2.jpg)  
  

Amb la seua exposició i les dinàmiques realitzades, Carlos Porcel va demostrar al públic oïdor que tots els treballs tenen alguna cosa especial que poden produir el gaudi de les persones, per la qual cosa és important trobar el punt que permeta gaudir de les tasques i rendir més en el treball.  

  
Finalment, Porcel va recordar la importància de la psicologia en el món laboral i d’orientar el pensament i l'acció cap a una actitud constructiva. “**No existixen persones negatives, només persones que pensen negativament**”, va assenyalar i va concloure la seua exposició animant tots els participants a practicar el pensament positiu en el treball.  
  
![](/media/oe3lihho/51img-20180328-cuerpo3.jpg)

*   [](http://www.facebook.com/sharer.php?u=https://aytosagunto.es/va/actualitat/promocio-economica-celebra-la-jornada-formativa-sobre-l-efectivitat-i-el-rendiment-laboral/ "Facebook")
*   [](http://twitter.com/share?url=https://aytosagunto.es/va/actualitat/promocio-economica-celebra-la-jornada-formativa-sobre-l-efectivitat-i-el-rendiment-laboral/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/promocio-economica-celebra-la-jornada-formativa-sobre-l-efectivitat-i-el-rendiment-laboral/ "Linked In")
*   [](mailto:?body=https://aytosagunto.es/va/actualitat/promocio-economica-celebra-la-jornada-formativa-sobre-l-efectivitat-i-el-rendiment-laboral/)